ימים שקטים בקלישי

ימים שקטים בקלישי הוא ספר שכתב הנרי מילר. הספר מבוסס על ניסיונו כגולה תרבותי אמריקאי בפריז בתחילת שנות השלושים של המאה העשרים. הוא ואלפרד פרלס, שניהם סופרים מתחילים, חלקו דירה קטנה בפרוור קלישי (בשדרות אנטול-פראנס 4).Robert Ferguson, Henry Miller: A Life, New York: W.W. Norton & Company, 1991, p. 272.George Brassaï, Henry Miller: The Paris Years, New York: Arcade Publishing, 1975 (translation copyright 1995), p. 69. עלילת הספר מתרחשת בערך בתקופה שמילר כתב את "אביב שחור".Henry Miller, Quiet Days in Clichy, New York: Grove Press, 1965, p. 41.Anaïs Nin, The Diary of Anaïs Nin, Volume One: 1931-1934, Orlando: Harcourt, 1966, p. 92. לדברי חברו, הצלם ג'ורג' בראסאי, מילר הודה שכותרת הספר "מטעה לחלוטין."Brassaï, Henry Miller: The Paris Years, p. 83.

 עלילה 
העלילה עוקבת אחר ג'ואי, אמריקאי שחי בסביבת כיכר קלישי בפריז. בספר שני חלקים. בחלק הראשון ג'ואי ושותפו לחדר, קארל, מחפשים אוכל ומתנסים במערכות יחסים עם נשים. ג'ואי עם ניס, זונה שהוא פוגש בבית הקפה וופלר ליד מונמרטר. קרל עם קולט, נערה בת חמש עשרה שברחה מבית-הוריה ועברה לגור עם שני השותפים, לפני שהוחזרה לבית הוריה.

החלק השני של הספר, "מארה-מריניון", מתאר את רומן האהבה ה"בעייתי" של קרל עם אליאן הנשואה, ואת מערכת היחסים של ג'ואי עם מארה, זונה שפגש בשאנז אליזה. מארה מזכירה לג'ואי אשה אהובה מעברו, המכונה בספר "כריסטין הנשואה", שהוא מתחרט שלא התחתן איתה. ג'ואי וקרל מבלים בביתם באורגיה ספונטנית עם לוליינית בשם קורין ואישה דנית בשם כריסטין.  האירוע מרגיז את כריסטין, ובמהלכו היא מושמת ללעג על ידי שלושת המשתתפים האחרים.

 כתיבה ופרסום 
הספר נכתב בניו יורק זמן קצר לאחר שובו של מילר מפריז בשנת 1940, ושוכתב בביג סור בשנת 1956, בזמן שמילר עבד על "נקסוס". הספר יצא לאור לראשונה בצרפת על ידי הוצאת אולימפיה בשנת 1956.Ferguson, Henry Miller: A Life, pp. 328-9. בעקבות זכייתו של מילר במשפט והסרת הצנזורה בארצות הברית על פרסומו של הספר "חוג הסרטן", התפרסם "ימים שקטים בקלישי" בארצות הברית על ידי הוצאת גרוב בשנת 1965.Mary V. Dearborn, The Happiest Man Alive: A Biography of Henry Miller, New York: Simon & Schuster, 1991, p 288.

הספר תורגם לעברית פעמיים: בפעם הראשונה, תרגם אותו יותם ראובני בשנת 1980. בפעם השנייה, משה זינגר תרגם את הספר בשנת 1987.

 עיבודים 
הספר עובד פעמיים לסרט עלילתי. גרסת 1970 הייתה הפקה דנית, שנכתבה ובוימה על ידי ג'נס יורגן תורסן, והוא כולל פסקול מאת קאנטרי ג'ו מקדונלד . Ferguson, Henry Miller: A Life, p. 362.

הסרט השני (אנגלית עם כמה קטעי צרפתית) יצא בשנת 1990, בוים על ידי קלוד שברול וכיכב בו אנדרו מקארתי בתפקיד מילר. השחקן היה בן 26 כששיחק את מילר, שהיה בתחילת שנות ה-40 לחייו בספר. שברול ראה את הסרט כעיבוד נאמן חלקית לספר המקורי.Clyde Haberman, “Chabrol Films a Henry Miller Tale,” New York Times, August 9, 1989.

בסדרת אנתולוגיה של HBO המבוססת על ספרות אמריקאית, נשים וגברים 2: אין חוקים באהבה (1991), אחד הפרקים נקרא "מארה" על שם החלק השני של הספר "ימים שקטים בקלישי". את הסרט בן 30 הדקות ביים מייק פיגיס. מככבים בסרט סקוט גלן בתפקיד מילר וג'ולייט בינוש בתפקיד מארה.Overview of “Women and Men: In Love There are No Rules (1991),” New York Times. Accessed June 20, 2012.

 הערות שוליים 

קטגוריה:ספרים שעובדו לסדרות טלוויזיה
קטגוריה:רומנים המתרחשים בפריז
קטגוריה:ספרים אמריקאיים
קטגוריה:ספרי הוצאת סיימון אנד שוסטר